ঘটনাটি ঘটেছে মৌলভীবাজারের কমলগঞ্জ উপজেলার মাধবপুর ইউনিয়নের দলই চা বাগানে। আজ মঙ্গলবার (২০শে ফেব্রুয়ারি) দুপুরে ধলাই চা বাগানে গিয়ে বিক্ষুব্ধ চা শ্রমিক সেকশন পাহারাদার গৌরাঙ্গ গোয়ালা অভিযোগ করে বলেন , প্রতিদিনের ন্যায় চা বাগানের ৯নং সেকশনে ইরিগেশনের কাজে ব্যবহৃত মেশিন পাহারার জন্য আমি সহ রাজুপাশী ,রামতার ভর, তাপস ভর ,লিপাই ভর ও জয়ভর গতকাল সোমবার রাত ১০ টায় সেকশনের ভেতর যাই,তখন মেশিন ও বেটারী ঠিক ছিল পরে পাইপ চেক করে এসে দেখি মেশিনের মধ্যে বেটারীটি নেই। গাড়ীর চাকার দাগ কে অনুসরণ করে বাংলোর মধ্যে ডিউটিরত পাহারাদারদের নিয়ে গাড়ীর ভেতর তল্লাশি করে বেটারীটি খোঁজ মিলে। রাত দুটোর দিকে বিষয়টি বাগান পঞ্চায়েত সভাপতি রামরতন গোয়ালা ও ইউপি সদস্য শিবনারায়ণ শীল কে অবহিত করা হয়। মঙ্গলবার সকালে বাগানের সকল শ্রমিকদের উপস্থিতিতে বেটারীটি উদ্ধার করে বাগানের কারখানায় নিয়ে আসা হয়। তিনি অভিযোগ করে বলেন, প্রতিবছর এরকম সেকশন থেকে ইরিগেশন ইঞ্জিনের বেটারী চুরি আর এর দায়বার চৌকিদার দের বহন করতে হয় এবং বেটারী দাম হিসাবে ১৫ থেকে ২০ হাজার টাকা এই চৌকিদারদের কাছ থেকেই কেটে নেয়া হতো।